
Republika Hrvatska
Općinski sud u Rijeci
Prekršajni odjel					
    Poslovni broj Pp Ikp-2539/2025-8

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđene Martine Čorak, zbog prekršaja iz članka 42. stavka 1. Zakona o računovodstvu (Narodne novine broj 78/15, 134/15, 120/16, 116/18, 42/20, 47/20), u povodu prijedloga Financijske agencije Regionalni centar Rijeka Klasa: 120-02/22-04/1243 od 04. studenog 2025., dana 24. srpnja 2026.,

r i j e š i o  j e

Na temelju članka 14. stavka 1. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) obustavlja se izvršenje prekršajnopravne sankcije, novčane kazne izrečene Prekršajnim nalogom Financijske agencije Regionalni centar Rijeka Klasa: 120-02/22-04/1243 od 25. siječnja 2022. u odnosu na osuđenu Martinu Čorak.

Obrazloženje

1. Odlukom o prekršaju citiranom u izreci osuđenici je izrečena novčana kazna. Odluka o prekršaju postala je pravomoćna 04. travnja 2023.

2. Rješenjem naslovnog suda poslovni broj Pp Ikp-2539/2025-2 od 15. prosinca 2025. neplaćena novčana kazna u iznosu 663,61 eura zamijenjena je radom za opće dobro. Rješenje nije postalo pravomoćno jer se nije uspjelo uručiti osuđenici. Pokušaj dostave rješenja putem pošte na jedinu aktivnu adresu prebivališta osuđenice u Rijeci, Danijela Godine 5 se u dva navrata vratio sudu neuručen s napomenom "obaviješten nije podigao pošiljku", a dostava je pokušana i putem sudskog dostavljača prema čijoj napomeni osuđenica nije zatečena na adresi, a po ostavljenoj obavijesti nitko ga nije dočekao. 

3. Člankom 14. stavkom 1. PZ određeno je da se izrečena prekršajnopravna sankcija ne može se izvršiti kad od pravomoćnosti odluke kojom je izrečena, protekne tri godine.

4. S obzirom da je od dana pravomoćnosti odluke o prekršaju, 04. travnja 2023., proteklo više od tri godine, dana 04. travnja 2026. nastupila je zastara izvršenja prekršajnopravnih sankcija zbog čega je postupak izvršenja valjalo obustaviti.


5. S obzirom na navedeno odlučeno je kao u izreci rješenja.

U Rijeci 24. srpnja 2026.

Zapisničar							Sudac

Maja Lekić, v.r.						Sanja Crljen Mrvoš, v.r.




UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.



DNA:
- ovlašteni tužitelj FINA Rijeka
- osuđenica 



Za točnost otpravka - ovlašteni službenik

Maja Lekić

